L-abbozz ta' liġi ppreżentat mid-deputat Marlene Farrugia ma hu xejn ħlief tentattiv sabiex jigi introdott u pprattikat l-abort f'Malta u b'hekk kull tqala tkun tista' tigi mwaqqfa minn omm jew professjonist mediku, u t-tarbija f'ġufha meqruda, sostniet il-Fondazzjoni Life Network Malta. Din il-ġimgħa, id-Deputat indipendenti Marlene Farrugia ressqet abbozz ta' liġi fil-Parlament sabiex ikun hemm tibdil fil-Kodiċi Kriminali bil-għan li l-abort ikun dekriminalizzat. F'mossa mhux mistennija, Farrugia sejħet għad-dekriminalizzazzjoni tal-abort minkejja li qabel iddeskriviet lilha nfisha bħala favur il-ħajja. Sa issa saru żewġ dikjarazzjonijiet mill-partiti politiċi; id-dikjarazzjoni tal-Partit Nazzjonalista li hija kontra d-dekriminalizzazjoni tal-abort u l-Partit Laburista li filwaqt li jtenni li huwa favur il-ħajja u kontra l-abort, ma jagħmilx dikjarazzjoni kontra d-dekriminalizazzjoni tiegħu. Il-fehma tal-Arċisqof Filmat: "Il-ġuf tal-mara post għażiż, m'għandux ikun post ta' qtil" – L-Arċisqof Permezz ta' stqarrija, il-life research unit fi ħdan il-Fondazzjoni Life Network Malta, spjegat għaliex qed toġġezzjona bil-qawwa kollha l-abbozz li qed jipproponi d-dekriminilizazzjoni tal-abort. Il-liġi għandha dimensjoni simbolika "Dekriminalizazzjoni ta' xi att fiha nfisha tfisser dikjarazzjoni li dan l-att huwa permissibbli u agħar min hekk huwa aċċettabli." Il-Fondazzjoni spjegat li l-abort mhux att ta dan it-tip għaliex it-tarbija fil-ġuf titlef ħajjitha. Il-proposta li l-provvedimenti dwar l-abort jiġu revokati jfisser li l-abort ma jibqax meqjus bħala reat kriminali. Ġie spjegat li storikament, il-liġi kriminali kontra l-abort, barra li dejjem kellha valur strumentali ta' deterrent sabiex l-abort f'Malta ma jseħħx u sabiex kull min jagħmel dan ir-reat jew jgħin sabiex dan ir-reat isir, jiġi ikkundannat skont il-liġi u għalhekk issir ġustizzja mat-tarbija li qatt ma ingħatat l-opportunità li tgħix. "Din il-liġi kienet u għadha meqjusa bħala waħda simbolika għaliex tirrifletti obbligu morali, dik tal-protezzjoni tal-ħajja mhux imwielda." Faċilment iwassal għal abbuż Il-Fondazzjoni Life Network Malta kompliet tispjega li d-dikriminalizzazzjoni tal-abort iwassal mhux biss li l-abort ma jibqax jitqies bħala reat kriminali imma li ma jkunx regolat u faċilment iwassal għal abbuż għax isir permissibbli f'kull stadju tat-tqala anki lejliet it-twelid u f'kull ċirkostanza. Ingħad li apparti minn hekk, tobba u infermiera jkunu jistgħu jeqirdu l-ħajja ta' tarbija mhux imwielda, qisu ma ġara xejn u bil-libertà kollha, u dan meta sa llum il-ġurnata l-abort jitqies minn bosta professjonisti mediċi Maltin u barranin li jmur kontra l-prinċipji tal-etika li fuqhom jimxu u li jorbtu lill-professjonisti mediċi fil-prattika tagħhom. "Aktar gravi minn hekk, l-abbozz jirrevoka wkoll il-provvediment li jikriminalizza l-abort ikkaġunat minħabba negliġenza medika jew b'nuqqas ta' ħila," saħqet il-Fondazzjoni. Il-fehma ta' Dar Ġużeppa Debono "Abbozz li jwitti t-triq biex l-abort jiġi legalizzat" – Dar Ġużeppa Debono Privileġġ tal-ħajja qed jiġi propost li jkun imċaħħad lil ħaddieħor Kull tarbija mnissla fil-ġuf tkun tinsab fil-periklu li, meta jridu, il-ġenituri jew anki l-omm biss, jeqirduha. Hu sinifikanti li kull min jitkellem favur l-abort, twieled diġa' għax ommu ma qerditux. Id-dritt fundamentali tal-ħajja ma jista' qatt jiddependi mir-rieda tal-omm Id-dritt fundamentali tal-ħajja, sanċit mill-Kostituzzjoni Maltija, ma jista' qatt jiddependi mir-rieda tal-omm, qalet il-Fondazzjoni Life Network filwaqt li semmiet kif il-liġi Maltija tirrikonoxxi wkoll li t-tarbija fil-ġuf bħala reċipjent ta' ċerti drittijiet ċivili. Ingħad li dan l-abbozz ser ikun qiegħed jikkaġuna inkonsistenza bejn il-liġi kriminali u dik ċivili. "L-abbozz imur anke kontra l-Att dwar il-Protezzjoni tal-Embrijuni li jipproteġi l-ħajja umana sa mill-konċepiment, fl-istadju bikri tagħha." Ħadd m'għandu l-mandat elettorali biex jintroduċi l-abort Ebda partit politiku u wisq anqas membru parlamentari individwali, m'għandu xi mandat elettorali sabiex jintroduċi l-abort f'Malta. Dan kien punt ieħor li sġjegat il-Fondazzjoni. "Id-dritt tal-għazla li l-proponenti tal-abort jippretendu li kull mara tqila għandha, m'huwiex dritt fundamentali iżda sempliċiment idea li tikkontradixxi b'mod assolut id-dritt fundamentali għall-ħajja. L-unika għazla li titwarrab u tiġi mgħaffga b'dan l-abbozz hija dik tat-tarbija mhux imwielda, li għax m'għandhiex vuċi u hija dgħajfa u vulnerabbli, hija mikxufa għal abbuż. Dik ma hix "għażla" iżda qerda ta' ħajja umana." Dil-ġimgħa fil-Parlament Marlene Farrugia b'abbozz ta' liġi fuq id-dekriminalizzazzjoni tal-abort Il-Fondazzjoni Life Network Malta qed taghmel appell imqanqal lill-mexxejja tal-pajjiż, kontra d-dekriminalizazzjoni tal-abort. Qalet li dan l-appell jgħin biex ikomplu jipproteġu l-ħajja u jkomplu joffru u jiżiedu s-servizzi sabiex nisa tqal isibu kull għajnuna. Il-Fondazzjoni Life Network Malta appellat ukoll lid-deputati kollha sabiex jibqgħu leali lejn il-prinċipji tagħhom, lejn il-mandat li tagħhom il-poplu u jagħżlu l-ħajja u mhux il-mewt. Il-fehma tal-PN Il-PN jisħaq li qatt ma jista' jkun favur id-dekriminalizzazzjoni tal-abort "Nemmen li l-fetu huwa ħajja umana u għalhekk jiena kontra l-abort" – Prof. Cassola Il-kandidat Indipendent, Prof. Arnold Cassola qal li l-kwistjoni tal-abort tolqot żewġ entitajiet: l-omm u l-fetu. Permezz ta' stqarrija li fiha spjega l-pożizzjoni tiegħu dwar l-abort, Cassola qal li jidħol l-aspett filosofiku-etiku għax jew temmem li l-fetu huwa ħajja umana jew inkella li hu oġġett. M'hemmx triq tan-nofs, sostna Prof. Cassola. "Nifhem li min jemmen li l-fetu huwa oġġett ma għandu l-ebda problema bl-abort. Imma jien nemmen li l-fetu huwa ħajja umana u għalhekk jiena kontra l-abort, ħlief fil-każ meta l-ħajja tal-omm tkun f'periklu." Prof. Cassola spjega li l-liġi attwali għandha tibqa', imma għandha tiġi emendata billi jitneħħew t-tliet snin ħabs għall-mara u jkunu sostitwiti b'"xogħol fil-komunita'", filwaqt li qal li l-massimu ta' erba' snin ħabs attwalment previsti għat-tabib għandhom jiġu sostitwiti bit-"teħid tal-warrant professjonali". Il-fehma tal-PL Il-mozzjoni ta' Farrugia "toħnoq" id-diskussjoni fuq l-abort – PL "L-abort m'għandux ikun normalizzat imma għandu jkun possibbli f'eċċezzjonijiet" – ADPD L-ADPD qal li l-abort m'għandux ikun normalizzat, imma għandu jkun possibbli f'ċirkustanzi eċċezzjonali. Wara diskussjoni interna fil-partit li ntqal li ilha għaddejja aktar minn tliet snin, l-ADPD stqarr li huwa xieraq li l-liġi Maltija tipprovdi għal abort f'ċirkustanzi straordinarji f'dawk il-każijiet fejn il-ħajja tal-mara tqila tkun fil-periklu, kif ukoll fil-każ ta' tqala sfurzata bi vjolenza (stupru u inċest), u fil-każ ta' tqala li strettament ma tkunx vijabbli. Fil-fehma tal-partit, l-ebda mara li tagħmel abort m'għandha tkun soġġetta għal-liġi kriminali, imma fejn ikun ipprokurat abort li mhux permess mil-liġi, min jamministrah jibqa' soġġett għal-liġi kriminali. Lil hinn minn dan, l-ADPD qal li hemm ħtieġa urġenti li ssir enfasi dejjem ikbar fuq l-edukazzjoni dwar is-saħħa sesswali u riproduttiva fil-livelli kollha tas-sistema edukattiva, biex jissaħħaħ is-sens ta' responsabbiltà ta' kulħadd, partikolarment l-irġiel. Il-partit qal li huwa disponibbli li jipparteċipa fi djalogu mas-soċjetà ċivili biex possibbilment jintlaħaq kunsens dwar ir-riforma meħtiega. Ara wkoll Filmat: "F'qalbi kont naf li ma nistax nagħmel abort għax mhux faċli tneħħi parti minnek" .td_uid_3_60a0d806cb0ce_rand.td-a-rec-img{text-align:left}.td_uid_3_60a0d806cb0ce_rand.td-a-rec-img img{margin:0 auto 0 0}